OpenLLM-France/wikimedia huggingface dataset:
# Jędrzejów udalerria

Jędrzejów ( (Audio·info)) Poloniako Gurutze Santuko voivoderriko landa-hiri udalerri bat da, Jędrzejów barrutian kokatuta. 226,62 km²ko azalera du eta 2017ko datuen arabera 28446 biztanle zituen.

## Kanpo estekak

* Udalaren webgunea
* Datuak: Q554427
* Multimedia: Gmina Jędrzejów / Q554427
ieaGurutze Santuko voivoderriko udalerriak :
# Jōshin'etsu Kōgen Parke Nazionala

Jōshin'etsu Kōgen Parke Nazionala (japonieraz: 上信越高原国立公園, Jōshin'etsu-kōgen Kokuritsu Kōen) Japoniako Honshu uhartearen erdialdean dagoen Parke Nazional ezaguna da. 1949an ezarri zen eta 1956an Myōkō-Togakushi eremu menditsua barneratzean nabarmen handitu zuen azalera.

## Geografia

Niigata, Nagano eta Gunma prefeturetan zabaltzen da parkearen lurraldea.
2.500 metro inguruko garaiera duten tontorrak baditu bere baitan, aipagarrienak Asama mendia (2.542m) eta Myōkō mendia (2.466m) dira.

## Aisialdia

Aisialdirako bereziki prestatua dagoen Parke Naturala da, hala eskiatzeko, eskalatzeko, trekkingak egiteko edota onsenetan gozatzeko.

## Iruditegia

* Asama mendia.
* Myōkō mendia.
* Nojiri aintzira.

## Kanpo estekak

* (Ingelesez) Jōshin'etsu Kōgen Parke Nazionalaren webgunea
* Datuak: Q1155306
* Multimedia: Joshin'etsu Kogen National Park / Q1155306
# Jō

Jōa (japonieraz: 杖:じょう) , gutxi gorabehera, 1,20 metroko luzera duen bastoi bat da, Japoniako arte martzial batzuetan erabiltzen dena, jojutsu edo aikidoan, adibidez. Bastoi labur bezala ere ezagutzen da, bōa edo bastoi luzearen oposizioz, azken hau, 1,80 metroko luzeraduna.
Oso zabaldua dagoen elezahar baten arabera, XVII. mendearen hasieran, Musō Gonnosuke Katsuyoshik asmatuko zuen joa, Miyamoto Musashi ospetsuaren aurka borrokatu eta galdu ondoren, Katsuyoshik, Musashiren bi sableen aurka bo bat erabiliz. Arma laburrago baten abantailak ikusirik, Katsuyoshik, beranduago, beste behin borrokatu zuen Musashiren aurka, oraingo honetan, bastoi labur berria erabiliz irabaziz.
Katsuyoshik sortutako eskola Shintō Musō-ryū deitu zen.

## Kanpo estekak

* (Ingelesez) Shinto Muso Ryuari buruzko artikulua
* Datuak: Q1126517
* Multimedia: Jō / Q1126517
# Jōchō

Jōchō japoniar eskultore budista izan zen (? - Kyoto, 1057). Erdi Aroko artista japoniar ospetsuenetako bat izan zen. Kosho eskultorearen semea zen eta Fujiwara Mitxinaga Japoniako buruzagi nagusiarentzat lan egin zuen bereziki. Kiyoseho edo zura landu eta irudiak egituratzeko teknika berezia garatu eta osatu zuen, eta erlijio-lanetan ziharduten eskultore-anaidiak sortu zituen. Kiototik hurbil dagoen Uji hiriko Byōdō-in tenpluko Buda Amida da Jotxoren lan ospetsuena (1053).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Jōmon Aroa

* Japoniako historia
* Jōmon Aroa (K. a. X. mendea-K. a. 300)
* Yayoi Aroa (K. a. 300-K. o. 250)
* Kofun Aroa (250-538)
* Asuka Aroa (538-710)
* Nara Aroa (710-794)
* Heian Aroa (794-1185)
* Kamakura Aroa (1185-1333)
* Kenmu Berrezartzea
* Muromachi Aroa (1336-1573)
* Nanboku-chō
* Sengoku (1478-1605)
* Azuchi–Momoyama Aroa (1568–1603)
* Nanban
* Edo Aroa (1603-1868)
* Bakumatsu
* Meiji Aroa (1868-1912)
* Meiji Berrezartzea
* Taishō Aroa (1912-1926)
* Shōwa Aroa (1926-1989)
* Heisei Aroa (1989-2019)
* Reiwa Aroa (2019-egun)
Jōmon Aroa (japonieraz: 縄文時代, Jōmon-jidai) , Japonian duela 12.000 urte inguru hasi zen aro historiko bat izan zen. Gutxi gora-behera 10.000 urte iraun zuen, K.a. XII. milurtekotik K.a. III. mende ingururaino.
Jōmon izenak zeramiken azaleretan ikus daitezkeen "soka" inprimaketak izendatzen ditu.
Aro hau, geologia historikoaren arabera, Pleistozeno amaieratik Holozeno hasieraraino garatu zen Japonian, eta, munduaren historian, Mesolito (edo Paleolito amaieratik) garaitik Neolitorainoko garairaino doan tarteari dagokio, Harri Aroan. Aipatu behar da zeramikaren aurkikuntza eta "etxebizitza-lubaki" deritzotenen garapena (竪穴住居) (hau da, sakon zulatutako solairuak dituzten etxebizitzak) beste fenomeno kultural batzuen artean.
Tokiko aldaerak onartu arren, Jōmon kulturak antzeko patroiak mantendu zituen uharte guztietan, Hokkaidotik Okinawara. Bere oinarri ekonomikoa, ehiza, arrantza eta fruitu biltzeaz osatua zegoen, laboreen nekazaritza oso primitibo baten existentzia ere suposatu den arren. Kultura honen berezitasunetako bat, Jōmon zeramikak izan ziren, izen hau, euren azaleran dituzten soka inprimaketagatik jasotzen dutenak.
Hokkaidoko eta Honshu iparraldeko biztanleek ez zuten arroz zelaien sistema hartu (Asia kontinentaletik sartua K.a. V. mende hasiera inguruan), ziur aski, arroz landareak hotzaren aurka zuen ahultasunagatik. Shikoku, Kyushu eta Honshun Yayoi kultura garatu zen bitartean, Hokkaidon, aldaketa handirik gabe mantendu zen Jōmon kultura, etapa berri honetan, epi-jōmon edo zoku-jōmon kultura deitzen den arren.

## Izenaren jatorria

Jōmon hitzak (japonieraz 縄文),"soka arrastodun zeramika" esan nahi du, eta Edward S. Morse zoologoak erabili zuen lehen aldiz 1877an, Ōmoriko maskor aztarnategian aurkitutako zeramikari erreferentzia egiteko. Zeramika hori Harri Aroko elementurik bereizgarrienetako bat bezala hartu izan zen Japonian. Geroago Yayoi zeramika aurkitu eta azterketa tipologikoak garatu ondoren, Jōmon zeramika eta Yayoi zeramikaren arteko ezberdintasuna ezarri zen, egungo "Jōmon Aroaren" (縄文時代) eta "Yayoi Aroaren" (弥生時代) arteko banaketaren oinarria.

## Kanpo estekak

* Datuak: Q52824
* Multimedia: Jōmon period / Q52824
# Jēkabpils

Jēkabpils (alemanez: Jakobstadt; polonieraz: Jakubów) hego-ekialdeko Letoniako hiria da, Mendebaldeko Dvina ibaiaren ertzean dagoena. Jēkabpils historikoa ibaiaren ezkerraldean dago, Selonian, eta Krustpils historikoa (alemanez: Kreutzburg) eskuinaldean, Latgalian. 1962an sobietarrek biak bildu zituzten Jēkabpils izenpean baina bere eskualdeko ezaugarriak mantenduz. 2017an 23.656 biztanle zituen.

## Herritar ospetsuak

* Reinis Nitišs, automobil-gidaria.

## Kanpo estekak

* Webgune ofiziala (Letonieraz)
* Datuak: Q191120
* Multimedia: Jēkabpils / Q191120
# Jēkabpils udalerria

Jēkabpils udalerria (letonieraz: Jēkabpils novads) Letoniako udalerri bat da. 905 km²ko azalera du eta 2018ko datuen arabera 4419 biztanle zituen. Udalerriko hiriburua Jēkabpils da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q97231194
* Multimedia: Jēkabpils Municipality / Q97231194
# Al-Anon taldea

Al-Anon eta Alateen, elkarrekin, Al-Anon taldea bezala ezagututako nazioarteko erakundea da. Milioi erdia kide baino gehiago dituzte eta alkoholikoen lagunak eta familiak berreskuratzeko hamabi urratsetan oinarritutako programa eramaten dute aurrera. Al-Anon programa helduentzat den bitartean, Alateen programa, bestetik, jende gazteagoarentzat da, 12tik 20 urte arte. Irabazi-asmorik gabeko erakundea da.

## Historia

Al-Anon New Yorken 1951. urtean sortu zen eta lehenengo taldea Kalifornian 1957an antolatu zen. Sortzaile nagusietariko bat Lois Wilson (Lois W.) izan zen, Alkoholzale Anonimoak (AA) elkartearen sortzailea izan zen Bill Wilsonen emaztea. Lois Wilsonek zioen alkoholiko bezala berreskuratzeko prozesuan zeuden pertsonen familiak laguntza behar zutela, batez ere familia horiek alkoholismoarekin lotuta zeuden arazoak identifikatzen zituzten neurrian.

## Erreferentziak

* ↑ http://www.al-anon.org/como-me-ayuda-al-anon

## Ikus, baita ere

* Alkoholismo
* Alkoholzale Anonimoak

## Kanpo estekak

* (Ingelesez): Al-Anonen webgune ofiziala.
* Datuak: Q425084
* Multimedia: Al-Anon/Alateen / Q425084
# Al-Aqsako Martirien Brigada

Al-Aqsako Martirien Brigada (arabieraz: كتائب شهداء الأقصى‎, Katā'ib Shuhadā' al-'Aqṣā) Tanzim taldeari lotutako talde armatu bat da, Al-Fatah mugimendu politikoaren adar militarra dena. Brigadak Bigarren Intifada 2000. urtean lehertu zenean jaio ziren, irailaren 29an Meskiten Zelaigunean izandako liskarren ondoren. Taldearen izena, Jerusalemen dagoen Al Aksa meskitarekin lotuta dago, Fatah mugimendu laiko bat den arren.
2004ko azaroaren 11n Jassir Arafat hil ondoren, taldeak bere erasoak Xahid Jassir Arafaten Brigaden izenean aldarrikatuko zituela iragarri zuen. Al-Aqsako Martirien Brigadak Al-Fatahri lotuta daude, baina autonomia handia dute, eta Zisjordanian eta, beste izen batzuekin, Gazako zerrendan sakabanatuta dauden dozenaka talde armatuz osatuta daude.

## Erreferentziak

* ↑ Berria. Estilo Liburua. .
* ↑ (Ingelesez) «Palestinian Authority funds go to militants» BBC News 2003-11-7.

## Kanpo estekak

* Datuak: Q309474
* Multimedia: Al-Aqsa Martyrs' Brigades / Q309474
# Al-Bara

Al-Bara$^1$ UNESCOren gizateriaren ondarea :
| Barako hondakinak. ||
| Mota | Kokaleku |
| Kokalekua | Siria |
| Eskualdea$^2$ | Herrialde arabiarrak |
| Koordenatuak | 35°41′N 36°32′E﻿ / ﻿35.683°N 36.533°E﻿ / 35.683; 36.533 |
| Izen ematea | 2011 (XXXV. bilkura) |
| Arriskuan | 2013 |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Al-Bara, Bara, El-Bara edo Albara (arabieraz: بارة‎ bāra) Siria Ipar Siriako antzinako herrietariko bat da. Zawiya mendietan kokatuta (Jebel Riha), Maarrat al-Numantik 25 kilometrotara, Hamatik 65 kilometrotara eta Alepotik 80 kilometrotara dago.

## Historia

Antzinako herri horietatik Al-Barakoa handiena da. Bertan ezagutzen dira gutxienez bost eliz, hiru monasterio, eraikin desberdinak, bi hilobi-piramide eta lur azpiko hilobi bat. Aztarna horiek hau bide komertzial baten gainean sortutako herri garrantzitsua izan zela erakusten dute; bide horrek Antiokia eta Apamea lotzen zituen. Lehenengo aztarnak IV. mendekoak dira. Halaber, lurren kalitateari esker ardoa eta oliba olioaren ekoizpena handia zen. Ondorioz, V. mende eta VI. mendetan 5000 biztanle izan zituen landa-hiri aberatsa zabaldu zen. Urte horietan, heldu ziren monjeei esker, elizak, monasterioak eta hilobi-piramideak eraiki ziren.
Musulmanen etorrerak bide komertzialak moztu zituen eta inguruko beste herri eta hiri abandonatuak izan ziren, baina ez Bara non biztanleak gelditu ziren eta kristauak izaten jarraitu zuten. Gutxi izango balitz, hiria Bizantzio menpeko apezpikutza izan zen. XI. mendearen amaieran Gurutzatuak heldu ziren eta turkierrei eraso egin zieten eta 1097ko abenduaren 31an, borrokatu ondoren, Bohemundo I.a Antiokiakoa eta Roberto II.a Flandeskoa tropen aurrean turkiarrek ihes egin zuten. 1098an Raimundo IV.a Tolosakoak hiria hartu zuen.
1232an Alepoko emirrak, Balak, Al-Bara konkistatu zuen; Balakek gotorlekua eraiki zuen, Abu Safyan. Gurutzatuek berriro ere ezagutzen ez den urtean hiria berreskuratu zuten baina 1148an Nur ad-Dinek behin-betiko konkistatu zuen.
Al-Bara hiriak 1157 eta 1170. urtetan lurrikarak pairatu zituen eta utzia izan zen. Hiriaren azken aipamena XII. mendekoa da. XX. mendearen hasieran beste herri bat eraiki zen inguruan.

## XXI. mendean

2011an, Siria iparraldeko 40 antzinako herrien arteko bat Unescoren Gizateriaren Ondarearen zerrenda sartua izan zen. 2013an Gizateriaren Ondarea arriskuan bezala izan zen katalogatua. 2015ean gerraren testuinguruan, Siriako Gobernuak lehergailuez eta makinez etxeen eta hilobien txikizioa Estatu Islamikoaren eskutik salatu zuen.

## Erreferentziak

* ↑ https://books.google.fr/books?id=tooeAAAAMAAJ&q="1148"&pgis=1&hl=es#search_anchor
* ↑ http://www.sacred-destinations.com/syria/al-bara

## Kanpo estekak

* Gotorlekuaren inguruko informazioa (Frantsesez)
* Datuak: Q310049
* Multimedia: Al-Bara / Q310049
# Al-Bakri (kraterra)

Al-Bakri Ilargiko Mare Tranquillitatis delakoaren ipar-mendebaldeko ertzean kokatutako krater txiki bat da. Haemus mendien ekialdeko besoaren hegoaldean dago, Mare Serenitatis iparralderantz mugatuta. Ipar-ekialdera Plinio krater nabarmena dago.
Kraterraren hegoalderantz, Rimae Maclear izeneko arrail-sistema dago.

## Izena

Al-Bakri aldez aurretik Tacquet A izendatzen zuten, Nazioarteko Astronomia Elkarteak izena aldatu baino lehen. Tacquet kraterra ipar-mendebalderantz dago, Mare Serenitatisen.

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q425742
* Multimedia: Al-Bakri (crater) / Q425742
# Al-Aqsa Unibersitatea

Al-Aqsa Unibertsitatea (arabieraz: جامعة الأقصى‎) Gaza hirian sortutako unibertsitate publikoa da. 1991n Gazako zerrendako lehen goi hezkuntzako erakunde gisa ezarria, Al-Aqsa Unibertsitatea goi hezkuntzako erakunde publiko nabarmena da. 26.000 ikasle eta 1400 langile inguru ditu, horietatik 300 irakasle direlarik.

## Fakultatea

* Zientzia Aplikatuen Fakultatea
* Arte eta Giza Zientzien Fakultatea
* Hezkuntza Fakultatea
* Arte Ederren Fakultatea
* Hedabideen Fakultatea
* Kudeaketa eta Finantzetako Fakultatea
* Kirol Fakultatea
* Informatika Fakultatea
Zortzi fakultateek graduondoko ikasketak eskaintzen dituzte, 1994an Al-Aqsako Unibertsitatearen eta Ain Shamseko Unibertsitatearen (Egipto) artean ezarritako programa bateratuan. Egun programa etenda dago, baina unibertsitateko fakultate batzuetan masterrak daude.

## Erreferentziak

* ↑ :: MEDEA :: Palestinian Universities. 2007-09-28.
* ↑ https://web.archive.org/web/20220930234850/https://pchrgaza.org/en/position-paper-on-al-aqsa-university-crisis-in-the-gaza-strip/

## Kanpo estekak

* Datuak: Q288605
* Multimedia: Al-Aqsa University / Q288605
# Al-Azhar Unibersitatea Gazan

Al-Azhar Unibertsitatea Gazan (arabieraz: جامعة الأزهر بغزة‎) Gaza hirian sortutako unibertsitate publikoa da.

## Historia

1991ko irailean, Lehenengo Intifadan, Jassir Arafat buruzagi palestinarrak Palestinako unibertsitate nazional bat sortzeko dekretu bat eman zuen. Urte hartan ireki zituen ateak, bi fakultaterekin: Hezkuntza Fakultatea eta Xaria eta Zuzenbide Fakultatea (egungo Zuzenbide Fakultatea). 1992an, lau fakultate sortu zituzten: Farmazia, Nekazaritza eta Ingurumena, Zientziak eta Arteak eta Giza Zientziak, eta, ondoren, Ekonomia eta Administrazio Zientzien Fakultatea.
Zientzia Mediko Aplikatuen Fakultatea unibertsitatearen garapenaren beste etapa batean sortu zen, 1997an, komunitate palestinarraren osasun-beharrak asetzeko. 1999an Medikuntza Fakultatea inauguratu zen, Al-Quds Unibertsitateko Medikuntza Fakultate palestinarraren filiala, Gazako Zerrendako lehen fakultate mediko izanda.
Informazioaren Ingeniaritza eta Teknologia Fakultatea 2001ean jarri zuten martxan, ezagutza eta teknologia berrien berri izateko. 2007an, Odontologia Fakultatea ireki zen, palestinarren aho-hortzen osasun-arreta hobetzeko. Xaria Fakultatea 2009an ireki zuten berriro, fakultate independente gisa.
2015ean, Ingurumen eta Nekazaritza Zientzien Hassan II.a Erregea eraikina inauguratu zuten Al-Mughraqa herriko campus berrian. Eraikin honen eraikuntza Mohammed VI .a Marokokoa erregeak finantzatu zuen. Bi eraikin, auditorioa eta Arte eta Giza Zientzien Fakultatea, Saudi Arabiako Garapenerako Funtsak finantzatu zituen, eta Al-Mughraqako campus berrian.
2023ko azaroan, Israel eta Hamasen arteko gerran Israelek Gazan egindako bonbardaketek unibertsitatearen instalazioak suntsitu zituzten.

## Fakultateak

* Nekazaritza eta Ingurumen Fakultatea
* Zientzia Mediko Aplikatuen Fakultatea
* Letren eta Giza Zientzien Fakultatea
* Odontologia Fakultatea
* Ekonomia eta Administrazio Zientzien Fakultatea
* Ingeniaritza eta Informazio Teknologia Fakultatea
* Hezkuntza Fakultatea
* Zuzenbide Fakultatea
* Medikuntza Fakultatea
* Farmazia Fakultatea
* Zientzia Fakultatea
* Xaria Fakultatea

## Erreferentziak

* ↑ :: MEDEA :: Palestinian Universities. 2007-09-28.
* ↑ Al-Azhar Unibertsitatea. AUG History. .
* ↑ «Israeli air strikes target Gaza's Al-Azhar University» Middle-East Monitor 2023-11-06.

## Kanpo estekak

* Datuak: Q292489
# Al-Attara

Al-Attara (arabieraz: العطارة‎) Palestinako herri bat da, Jeningo Gobernazioan dagoena. Palestinako Estatistika Bulego Nagusiaren arabera, 2006an 1.072 biztanle zituen eta 2017an berriz, 1.244.
Erromatarren, bizantziarren eta lehen aldi islamiarreko zeramikak aurkitu dira hemen. Herriak izen desberdinak izan ditu, Onomasticon-entzat Atharoth zen, Gurutzatuen estatuentzat Lathara.
1140. urtean, Ussamak, bidaiari musulmanak, Al-Attara aipatu zuen hurbil dagoen Silat ad-Dhahr herriarekin batera.
1178an, Beduinoek Al-Attara erasotu zuten, baina herriak erasoari eutsi zion. XVI. edo XVII. mendeko gotorleku bat ikus daiteke, herriaren erdian.
Al-Attara, Palestinako beste lurraldeak bezala, Otomandar Inperioaren parte bihurtu zen 1517an. 1596ko erregistro fiskal otomanoen arabera, herri erabat musulmana zen, 'Attara' izenekoa. Jabal Samiren nahiyan zegoen, Nablusen liwan. Hamabi bat familia bizi ziren bertan 1870. urteko erregistroan ordea, (1288 Hejiraren urtea), al-Sha'rawiyya al-Gharbiyiaren nahiyan zerrendatu zen.
Palestinako Britaniar Mandatua agintariek zuzendutako 1922ko erroldan, Al-Attaren biztanleria 164 musulmanekoa zen, eta 1931an 193ra igo zen, 51 etxetan banatuak. 1945ean ordea 250 musulman ziren.
1948ko Arabo-israeldar gerraren eta 1949ko armistizio-akordioen ondoren, Al-Attara Jordaniaren mende geratu zen.
1967ko Sei Eguneko Gerraz geroztik, Al-Attara Israel okupatutako lurraldeen artean dago.

## Oharrak

* ↑ Berria Estilo Liburuak honako hau gomendatzen du: "Artikulua letra larriz hasieran, eta xehez tartean. Marratxoz loturik idazten da".

## Erreferentziak

* ↑ «Palestina: Transkripzio taula» Berria Estilo Liburua (Noiz kontsultatua: 2023-11-23).
* 1 2 3 4 5 6 Zertal, 2004, pp. 271-2
* 1 2 Conder and Kitchener, 1882, SWP II, p. 154
* ↑ Guérin, 1875, pp. 214-215
* ↑ Hütteroth and Abdulfattah, 1977, p. 129
* ↑ Barron, 1923, Table XI, Sub-district of Tulkarm, p. 27
* ↑ Mills, 1932, p.53
* ↑ Government of Palestine, Department of Statistics, 1945, p. 20
* 1 2 3 Government of Palestine, Department of Statistics.

## Kanpo estekak

* Datuak: Q4702235
* Multimedia: Al-Attara / Q4702235
# Joseina Etxeberria

    Artikulu hau Ataungo irrati esatariari buruzkoa da; beste esanahietarako, ikus «Etxeberria».
Joseina Etxeberria Aierdi (Ataun, Gipuzkoa, 1968) irrati esataria da. Aitzindaria izan zen euskarazko musika-saioak egiten. Gaztea irratian lan egin zuen kate horren sorreratik (1990. urtea) 2017 arte. 2017ko irailaz geroztik Euskadi Irratiko Kantu Kontari saioa aurkezten du, astelehenetik ostiralera, 15:00tik 16:00ra.
EITB barruan beste proiektu batzuetan ere partu hartu du. ETB 2ko El Conquis saioan musika jarri zuen 13 eta 14. edizioetan. ETB 1en, E-Klipse saioa aurkezten zuen 1999tik, bideoklipak erakutsiz. ETB 1eko Kantuan saioan epaile lanetan aritu zen. Eta 2001ean hasi zen Disko Festa ekimenarekin, DJ lanak egiten.
Halaber, artikuluak idatzi izan ditu hainbat hedabiderentzat.

## Kanpo estekak

* Sustrai Colina: «Joseina Etxeberria: "Hernanin diruzalea nintzen eta Barakaldon etarra"», Argia, 2009-07-19.
* Datuak: Q12260771
* Multimedia: Joseina Etxeberria / Q12260771
# Joselândia

Joselândia Brasilgo udalerri bat da, Maranhão estatuan kokatua. 14.924 biztanle ditu 703,513 km²ko eremuan.

## Ikus, gainera

* Maranhão

## Kanpo estekak

* Datuak: Q2068225
* Multimedia: Joselândia / Q2068225
# Joselito (abeslaria)

José Jiménez Fernández, ezagunagoa Joselito izen artistikoaz, (Beas de Segura, Jaéngo probintzia, 1943ko otsailaren 11), espainiar abeslari eta aktore ohi bat da, haur prodijioa izan zela Espainian izugarrizko arrakasta izan zuen, baina nerabetzaroarekin batera ahotsa aldatzearekin batera bere gainbehera hasi zen. Espainian "Urretxindor txikia" ("El pequeño ruiseñor"), "Urrezko ahotsadun haurra" ("El niño de la voz de oro") eta "Urretxindor haurra" ("El niño ruiseñor") ezizenez ezaguna zen, hori bere ahotsaz gain antzeztu zuen "El pequeño ruiseñor" (1956) filmearen izenburuari ere zor dio.
Bere abesti ospetsuena "Doce cascabeles" izan zen.

## Filmografia

* El pequeño ruiseñor (1956).
* Saeta del ruiseñor (1957).
* El ruiseñor de las cumbres (1958).
* Escucha mi canción (1958).
* El pequeño coronel (1959).
* Aventuras de Joselito en América /Las Aventuras de Joselito y Pulgarcito (1959).
* Los dos golfillos /Historia de dos pilletes (1960).
* Bello recuerdo /Así era mi madre (1961).
* El caballo blanco (1961).
* El secreto de Tomy (1963).
* Loca juventud (1964).
* La nueva vida de Pedrito Andía (1965).
* El falso heredero /Joselito vagabundo /Joselito vagabundo borincano (1965).
* Prisionero en la ciudad (1968).
* El Irreal Madrid (1969).
* Spanish Movie (Partehartzea) (2009).
* Torrente 4 (2011).

## Kanpo estekak

* IMDBko fitxa irakurgai (Ingelesez)
* Datuak: Q2916565
# Joselu Anayak

Joselu Anayak 1977 urtean Araian sorturiko folk-rock talde ezaguna da. Euskal Herriko berbenetan jo izan dute baina diska ugari ere plazaratu dute.

## Taldea

Javier, Andoni, Félix, Jesús eta Joselu Ruiz de Gordoa anaiek sortu zuten taldea. Hasiera batean berbenetan aritzeko asmoa zuten baina kanta propioak egiten hasi ziren eta 1989an lehen diska plazaratu zuten, Araiatik Jaliskora. 1991 urtean bigarrena etorri zen, Ondo ibili eta hurrengo urteetan berriak kaleratu zituzten, 2000an Ibili hadi egin arte.
Hamazazpi urteko hutsunearen ondoren 2017an, Beti eta Betiko plazaratu zuten, taldearen 40. urteurrena ospatzeko. Ez diote ordea kontzertuak emateri utzi denbora guzti honetan eta gogotsu azaldu dira etorkizunerako ere.

### Taldekideak

* Jesús Ruiz de Gordoa: piano eta gitarra jotzailea, baita taldeko kamioaren gidaria; Araian jaioa.
* Félix Ruiz de Gordoa: bateria jolea. Araian jaioa.
* Andoni Ruiz de Gordoa: baxu jolea eta tronboi jolea.
* Javier Ruiz de Gordoa: teklatu jolea eta trikitrilaria.
* Joselu Ruiz de Gordoa: musikaria eta konpositorea, talde honen burua da; gitarralaria, tronpetalaria, trikitrilaria, piano jolea, eta ahotsa.

## Diskografia

* Araiatik Jaliskora (1989, Elkar)
* Ondo ibili (1991, Elkar)
* Pausorik pauso (1992, Elkar)
* Laugarren dantza (1993, Elkar)
* Hator hi ere (1995, Elkar)
* Gau jaiak (1996, Elkar)
* Ibili hadi (2000, Elkar)
* Beti eta Betiko (2017, Elkar)

## Erreferentziak

* ↑ (Gaztelaniaz) EiTB. Los hermanos Ruiz de Gordoa de Araia, Joselu Anayak| Radio Vitoria|El Mirador | EITB Audios. (Noiz kontsultatua: 2017-09-28).
* ↑ «Elkar Argitaletxea» www.elkarargitaletxea.eus (Noiz kontsultatua: 2018-03-23).
* ↑ (Gaztelaniaz) Joselu Anayak: “No tenemos intención de parar, este disco no es ninguna despedida”. Noticias de Gipuzkoa. (Noiz kontsultatua: 2017-09-28).
* ↑ «Ibili Hadi. Joselu Anayak. Elkar.eus» www.elkar.eus (Noiz kontsultatua: 2018-03-23).
* ↑ Joselu Anayak-ek zortzigarren diskoa plazaratu dau, 'Beti eta betiko'. (Noiz kontsultatua: 2017-09-28).

## Kanpo estekak

* Datuak: Q61069343